PATVIRTINTA

 Kupiškio rajono savivaldybės

 administracijos direktoriaus 2019 m. balandžio 25 d.

 įsakymu Nr. ADV-318

**KUPIŠKIO  RAJONO SAVIVALDYBĖS ADMINISTRACIJOS**

**NORIŪNŲ  SENIŪNIJOS 2019 METŲ VEIKLOS PLANAS**

|  |  |
| --- | --- |
| **Biudžetiniai metai**  | **2019 m.**  |
| **Asignavimų valdytojas**  | Noriūnų  seniūnijos seniūnas |
| **Kodas**  | Kupiškio rajono savivaldybės administracijos Noriūnų seniūnijos kodas 188774975 |

|  |  |
| --- | --- |
| **Programos pavadiniams**  | **Noriūnų seniūnijos veiklos programa**  |

|  |  |
| --- | --- |
| **Programos rengimo argumentai**  | Lietuvos Respublikos vietos savivaldos įstatyme numatyta, kad savivaldybės taryba tvirtina seniūnijų veiklos programas ir skiria joms įgyvendinti reikalingas lėšas. Kupiškio  rajono savivaldybės taryba patvirtino Kupiškio rajono savivaldybės administracijos seniūnijų veiklos programų sudarymo tvarkos aprašą. Seniūnijos pagrindinių funkcijų vykdymo 2019 metais veiklos programos parengimas pagrįstas Savivaldybės viešojo administravimo sistemos optimizavimu, visuomenės pasitikėjimo vietos savivaldos didinimu.  |
| **Programos bendroji dalis**  | Seniūnijos etatų skaičius – 5,75 etato. Teritorijos plotas – 8 590  ha. Gyventojų skaičius seniūnijoje 2018-01-01 duomenimis – 1917.  Kaimų skaičius – 43. Socialinių būstų skaičius – 40. Seniūnijos vietinės reikšmės kelių  – 83,22 km, iš jų asfalto – 11,46 km.Kapinių – 10, iš jų veikiančių – 1. Žmogiškieji ištekliai: Seniūnijoje dirba 6 darbuotojai: seniūnas, vyriausioji specialistė, socialinė darbuotoja, darbininkas, valytoja bei kapinių prižiūrėtoja. Veikia 4 kaimo bendruomenės: Noriūnų, Palėvenio, Puponių ir Rudilių bendruomenės. Per metus dirbs apie 35 socialinės paramos gavėjų. Taip pat užimtumo didinimo programos  dalyviai, kurie bus atrenkami kartu su Užimtumo tarnybos prie Lietuvos Respublikos socialinės apsaugos ir darbo ministerijos Panevėžio klientų aptarnavimo departamento Kupiškio skyriumi. |

**Programos aprašymas**

Seniūnijos tikslas yra plėtoti vietos savivaldą, kaip demokratinės valstybės raidos pagrindą, jai priskirtoje teritorijoje bei įgyvendinti pavestas viešojo administravimo funkcijas. Seniūnijos veiklą reglamentuoja  savivaldybės administracijos direktoriaus patvirtinti Noriūnų  seniūnijos veiklos nuostatai. Seniūnija, neviršydama savo įgaliojimų, seniūnijos teritorijoje organizuoja ir kontroliuoja savivaldybės institucijų sprendimų įgyvendinimą arba pati juos įgyvendina. Seniūnijos  veiklos programa siekiama įgyvendinti Savivaldybės tarybos patvirtintą rajono strateginį veiklos iki 2020 metų planą.

|  |  |  |
| --- | --- | --- |
| **Programos tikslas**  | **Savivaldybės valdymo ir pagrindinių funkcijų vykdymo programa Noriūnų seniūnijoje**  | **5** |

**Tikslo aprašymas.** Įgyvendinti savivaldybės pavestas funkcijas, kurios numatytos Noriūnų seniūnijos veiklos nuostatuose. Užtikrinti paslaugų prieinamumą ir kokybę visiems seniūnijos gyventojams.

**5.1 uždavinys. Vykdyti valstybines (perduotos savivaldybėms) funkcijas.**

Vykdant šį uždavinį užtikrinamas gyvenamosios vietos deklaravimas, žemės ūkio, darbo rinkos politikos rengimo ir įgyvendinimo, socialinių paslaugų teikimo funkcijų įgyvendinimas:

**5.1.1 priemonė. Gyvenamosios vietos deklaravimas.**

Išduodami seniūnijai priskirtos teritorijos gyventojams Gyvenamosios vietos deklaravimo įstatyme numatyti dokumentai, šeimos sudėtį patvirtinančios pažymos. Priimamos atvykimo į gyvenamąją vietą deklaracijos bei išvykimo iš Lietuvos Respublikos deklaracijos, priimami prašymai įtraukti į deklaruotos gyvenamos vietos neturinčių asmenų apskaitą, kurių duomenys įrašomi į Gyventojų registro centrinę duomenų bazę. Priimami sprendimai dėl gyvenamosios vietos deklaravimo duomenų naikinimo, taisymo arba keitimo.

**5**.**1.2 priemonė. Darbo rinkos politikos rengimo ir įgyvendinimo funkcijos vykdymas.**

Kartu su Savivaldybės administracija ir Užimtumo tarnybos prie Lietuvos Respublikos socialinės apsaugos ir darbo ministerijos Panevėžio klientų aptarnavimo departamento Kupiškio skyriumi pagal patvirtintą darbo užimtumo programą organizuojami viešieji darbai seniūnijos teritorijoje.

**5.2 uždavinys. Tinkamai atlikti seniūnijai pavestas savarankiškas funkcijas.**

Seniūnijų funkcijos numatytos seniūnų veiklos nuostatuose, kuriuos patvirtino Savivaldybės administracijos direktorius. Dalis funkcijų  įgyvendinama šiomis priemonėmis:

**5.2.1 priemonė. Seniūnijos darbo organizavimas.**

Užtikrinamas Savivaldybės institucijų priimtų sprendimų vykdymas, kontrolė, darbuotojų kvalifikacijos kėlimas. Gerinamas seniūnijai priklausančio Savivaldybės turto valdymas ir apsauga bei seniūnijai priskirto ir patikėjimo teise valdomo Savivaldybei priklausančio turto valdymas ir apsauga. Dirbama  su bendruomenėmis kuriant ir įgyvendinant projektus. Seniūnija dalyvauja organizuojant civilinę saugą, teikia duomenis, reikalingus mokyklinio amžiaus vaikų apskaitai, tvarko archyvinius dokumentus ir atiduoda juos saugoti, notariato įstatymo nustatyta tvarka neatlygintinai tvirtina dokumentus, tvirtina piliečio parašą, išduoda leidimus laidoti, padeda organizuoti rinkimus bei referendumus. Organizuoja seniūnaičių rinkimus, kviečia juos į sueigas seniūnijai rūpimais klausimais. Organizuoja visuomenei naudingą veiklą socialinę paramą gaunantiems seniūnijos gyventojams, kontroliuoja užduočių įvykdymą, sudaro su jais sutartis, teikia ataskaitas socialinės paramos skyriui. Vykdo visas funkcijas, numatytas seniūnijos veiklos nuostatuose. Teikia pasiūlymus dėl lėšų pritraukimo iš ES struktūrinių fondų.

**5.2.2 priemonė. Teisingai skirtų seniūnijai biudžeto asignavimų valdymas, atskaitomybė.**

Seniūnijai paskirti biudžeto asignavimai tvarkomi pagal buhalterinės apskaitos reikalavimus, numatytus teisės aktuose. Laiku vykdomas planavimas, teikiama atskaitomybė ir kita informacija savivaldybės administracijai ir kitoms institucijoms.

|  |  |  |
| --- | --- | --- |
| **Programos tikslas**  |  **Viešosios infrastruktūros plėtros programa** | **3** |

**Tikslo aprašymas.** Įgyvendinant šį tikslą  būtina  tvarkyti saugomų teritorijų viešąją aplinką, paveldosaugos objektų priežiūrą, rūpintis tinkamu gatvių apšvietimu ir vykdyti vietinių kelių priežiūrą.

**3.1 uždavinys.** **Nekilnojamo kultūros paveldo objektų priežiūra**

**3.1.1 priemonė.** Prižiūrimi seniūnijos teritorijoje, esantys kultūros paveldo objektai. Tvarkoma viešoji aplinka aplink juos. Prižiūrimi kultūros paveldo objektai: senkapiai, kapavietės, piliakalniai, esantys seniūnijos teritorijoje.

**3.1 .2 priemonė. Gyvenviečių, esančių saugomose teritorijose, sutvarkymas.**

Nuolat tvarkomi Noriūnų gyvenvietėje esantis parkas ir viešosios erdvės Noriūnų, Puponių, Rudilių, Palėvenės seniūnaitijose. Užtikrinama, kad būtų laiku išvežamos šiukšlės ir tvarkoma aplinka: atliekos ir šiukšlės rūšiuojamos, organinės atliekos – kompostuojamos.

**3.2 uždavinys.** Organizuoti seniūnijos teritorijoje gyvenviečių apšvietimo funkciją ir vietinių kelių priežiūrą. Šiam uždaviniui įvykdyti sekančios priemonės:

**3.2.1 priemonė. Tinkamas gatvių, gyvenviečių apšvietimo užtikrinimas.**

Užtikrinama naujai įrengtų apšvietimo įrengimų priežiūra su ekonomiškais, mažai naudojančiais elektros energijos ir efektyviau apšviečiančiais šviestuvais.

**3.2.2 priemonė.  Seniūnijai priklausančių vietinių kelių priežiūra.**

Prižiūrimi seniūnijos viešieji keliai ir gatvės, pagal poreikį valomas sniegas, barstoma druskos-smėlio mišiniu. Noriūnų seniūnija prižiūri vietinius kelius: vidaus 83,22 km, iš jų – 11,46 km asfalto. Neasfaltuoti seniūnijos vietinės reikšmės keliai profiliuojami. Atskirose vietose gamtinių sąlygų ar transporto priemonių sugadinta kelio danga remontuojama, atstatant žvyro dangą.

|  |  |  |
| --- | --- | --- |
| **Programos tikslas**  | **Socialinės ir sveikatos apsaugos programa** | **4** |

**Tikslo aprašymas.** Teikti kokybiškas socialines paslaugas seniūnijos gyventojams, jas planuojant ir organizuojant taip, kad gyventojai gautų įvairiapusę socialinę paramą, kuri jiems priklauso pagal įstatymus.

Seniūnijoje yra 21 daugiavaikė šeima, 27 socialinės rizikos šeimos, kuriose yra 58 vaikai, iš kurių: 51 vaikas auga namuose ir 7 vaikams įsteigta globa. Seniūnijoje yra 17 neįgalių vaikų, 142 neįgalūs asmenys, 28 vieniši asmenys. Yra 4 globėjų šeimos, 4 suaugusiems asmenims nustatyta globa.

**4.1 uždavinys. Užtikrinti socialinių paslaugų ir paramos teikimą seniūnijoje.**

Organizuojamas socialinis darbas su neįgaliaisiais asmenimis, vienišais senyvo amžiaus žmonėmis, mažas pajamas turinčiais asmenimis. Seniūnijoje gyvendinant šį uždavinį, bus vykdomos šios priemonės: pavieniais atvejais vykdoma lankomoji  priežiūra  namuose, atliekamas prevencinis darbas su suaugusiais rizikos asmenimis, vienišų žmonių lankymas ir įvairiapusė parama, mažas pajamas turinčių šeimų aprūpinimas maisto produktais iš intervencinių atsargų.

  **4.1.1 priemonė. Darbo su socialiai remiamomis šeimomis organizavimas.**

Nustatyta tvarka priimami prašymai dėl socialinės paramos ir kompensacijųskyrimo, dėl paramos maisto produktais iš intervencinių atsargų. Vertinamos atskirų šeimų (asmenų) gyvenimo sąlygos. Seniūnijoje veikia socialinės paramos ir kompensacijų už šildymą, karštą ir geriamąjį vandenį skyrimo komisija. Teikiamos socialinės paslaugos šeimoms ir atskiriems asmenims, priskirtiniems atitinkamoms socialinėms grupėms.

**Numatomas programos įgyvendinimo rezultatas ir vertinimo kriterijai.**

Programa padės įgyvendinti seniūnijai pavestas viešojo administravimo funkcijas, užtikrins seniūnijos socialinę infrastruktūrą, mažins socialinę atskirtį, pagal galimybės atskirais atvejais rūpinsis socialiai remtinų asmenų buities gerinimu. Programa padės įgyvendinti kultūros politiką, kaimo plėtros politiką, vykdys užimtumo programą seniūnijos teritorijoje.

Bus užtikrintas teisingas ir taupus seniūnijos finansinių išteklių naudojimas, tinkamai sutvarkyta buhalterinė apskaita bei laiku sudaryta atskaitomybė.

**Su programa susiję įstatymai ir kiti teisės aktai.**

Lietuvos Respublikos vietos savivaldos įstatymas,

Kupiškio rajono savivaldybės tarybos sprendimai, administracijos direktoriaus įsakymai, susiję su seniūnijų veikla.

**Noriūnų seniūnijos veiklos programos lėšų poreikis ir numatomi finansavimo šaltiniai**

**2019 metams.**

Noriūnų seniūnijos veiklos užtikrinimui planuojamas lėšų poreikis viso: **75 350** eurų.

1. Savivaldybės valdymo ir pagrindinių funkcijų programos vykdymas. Savivaldybės administracijos ir jos padalinių veikos organizavimas (5 programa). **Viso: 33 980 eurų.**

|  |  |  |
| --- | --- | --- |
| Eil. Nr. | Pavadinimas | 2019 m. prognozuojamas lėšų poreikis tūkst. Eur  |
| 1.1 | Darbo užmokestis | 26 600 |
| 1.2 | Socialinio draudimo įmokos | 430 |
| 1.3 | Transporto išlaikymo ir transporto paslaugų įsigijimo išlaidos | 2370 |
| 1.4 | Materialiojo turto paprastojo remonto prekių ir paslaugų įsigijimo išlaidos | 500 |
| 1.5 | Komunalinių paslaugų įsigijimo išlaidos | 2970 |
| 1.6 | Informacinių technologijų prekių ir paslaugų įsigijimo išlaidos | 260 |
| 1.7 | Reprezentacinės išlaidos | 150 |
| 1.8 | Kitų prekių ir paslaugų įsigijimo išlaidos | 600 |
| 1.9 | Darbdavių socialinė parama pinigais | 100 |

1. Socialinės ir sveikatos apsaugos programos vykdymas. Socialinės paramos valdymas (4 programa). **Viso: 13 780 eurų.**

|  |  |  |
| --- | --- | --- |
| Eil. Nr. | Pavadinimas | 2019 m. prognozuojamas lėšų poreikis tūkst. Eur |
| 2.1 | Darbo užmokestis | 12 400 |
| 2.2 | Socialinio draudimo įmokos | 180 |
| 2.3 | Transporto išlaikymo ir transporto paslaugų įsigijimo išlaidos | 1150 |
| 2.4 | Darbdavių socialinė parama pinigais | 50 |

1. Viešosios infrastruktūros plėtros programos vykdymas. Rajono kelių ir gatvių remontas ir priežiūra, komunalinio ūkio paslaugų užtikrinimas seniūnijoje (3 programa).

 **Viso: 27 590 eurų.**

|  |  |  |
| --- | --- | --- |
| Eil. Nr. | Pavadinimas | 2019 m. prognozuojamas lėšų poreikis tūkst. Eur |
| 3.1 | Darbo užmokestis | 13 400 |
| 3.2 | Socialinio draudimo įmokos | 240 |
| 3.3 | Materialiojo turto paprastojo remonto prekių ir paslaugų įsigijimo išlaidos | 6000 |
| 3.4 | Gyvenamųjų vietovių viešojo ūkio išlaidos | 7900 |
| 3.5 | Darbdavių socialinė parama pinigais | 50 |

Įgyvendinant Noriūnų seniūnijos veiklos programą bus užtikrinta operatyvus ir efektyvus deleguotų funkcijų vykdymas, kokybiškai teikiamos paslaugos gyventojams.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**AIŠKINAMASIS RAŠTAS**

1. **Spendimo projekto motyvai, tikslai ir uždaviniai**

 Lietuvos Respublikos vietos savivaldos įstatymo 32 straipsnio 1 dalis nustato, kad seniūnijų veiklą reglamentuoja savivaldybės administracijos direktoriaus patvirtinti seniūnijos veiklos nuostatai. 2018 finansiniams metams Kupiškio rajono savivaldybės administracijos Noriūnų seniūnija paruošė finansinių metų veiklos programą, vadovaudamasi rajono savivaldybės Tarybos 2012 m. gruodžio 19 d. savo sprendimu Nr. TS-373 patvirtintu Kupiškio rajono savivaldybės administracijos Seniūnijų veiklos programų sudarymo ir asignavimų paskirstymo tvarkos aprašu. Veiklos programose seniūnija nusimatė prioritetus, išsikėlė tikslus ir uždavinius programai įgyvendinti, sudarė sąmatą numatytoms priemonėms įgyvendinti.

**2. Teisinis reglamentavimas**

 Lietuvos Respublikos vietos savivaldos įstatymo 32 str. 1 d., 50 str. 3 d. ir Kupiškio rajono savivaldybės tarybos 2012 m. gruodžio 19 d. sprendimas Nr. TS-373 „Dėl Kupiškio rajono savivaldybės administracijos seniūnijų veiklos programų sudarymo ir asignavimų tvarkos aprašo patvirtinimo“.

1. **Ekonominis-socialinis pagrindimas**

**4. Galimos teigiamos ir neigiamos pasekmės, pasiūlymai, kokių teisinių priemonių reikėtų imtis, siekiant išvengti neigiamų pasekmių**

 Nepriėmus teigiamo sprendimo nebus vykdomos Lietuvos Respublikos vietos savivaldos įstatymo nuostatos, įgyvendinami rajono savivaldybės tarybos sprendimai.

**5. Priemonės jam įgyvendinti:**

 Savivaldybės tarybos sprendimas dėl Kupiškio rajono savivaldybės administracijos Noriūnų seniūnijos veiklos plano patvirtinimo.

**6. Lėšų poreikis ir jų šaltiniai (prireikus skaičiavimai ir išlaidų sąmatos)**

**75350** Eur 2019 metų Savivaldybės biudžeto lėšų.

**7. Vertinimo kriterijai:**

 2019 m. Noriūnų seniūnijos veiklos plano vertinimo kriterijai yra:

Operatyvus, kokybiškas, dėmesingas gyventojų aptarnavimas, skirtų asignavimų efektyvus – ekonomiškas ir tikslingas panaudojimas, kokybiškas seniūnijos bendrųjų teritorijų švaros-tvarkos užtikrinimas.

**8. Išvados:**

Šis seniūnijos veiklos planas atspindi seniūnijos kasdienius, neatidėliotinus poreikius 2019 m. Tai optimalus seniūnijos poreikių ir iškilusių problemų sprendimo planas.